# ETAPEI DE ÎNCADRARE

## Nr. xx din xx.05.2018

Ca urmare a notificării adresate de **SC DECO - GYM CONSTRUCT SRL repr.de GEMENIUC CĂTĂLIN,** cu domiciliul în județul Suceava, comuna Șcheia, satul Sfântu Ilie, strada Pârâului, nr.4, **privind planul / programul** "**PLANUL URBANISTIC ZONAL - Construire locuință colectivă (P+2E+M), împrejmuire”**, în comuna Șcheia, satul Sf. Ilie, Județul Suceava, înregistrată la APM Suceava cu nr. 3746/ 16.04.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 27.04.2018 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - Construire locuință colectivă (P+2E+M), împrejmuire”**, în comuna Șcheia, satul Sf.Ilie, Județul Suceava**, titular SC DECO - GYM CONSTRUCT SRL repr.de GEMENIUC CĂTĂLIN,** cu domiciliul în județul Suceava, comuna Șcheia, satul Sfîntu Ilie, strada Pârâului, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul cu o suprafață totală de 500 mp , este amplasat în intravilanul satului Sf. Ilie, comuna Șcheia, județul Suceava și este propietatea SC DECO - GYM CONSTRUCT SRLîn baza ECF nr.46938, conform in CU nr.25/19.01.2018.

Folosinta actuală a imobilului conform plan de amplasament și delimitare a imobilului: teren arabil și se incadrează în destinația stabilită - construire locuință colectivă, sistematizare pe verticală si împrejmuiri.

Vecinătăți:

* nord –vest –drum de balast spre strada Dealu Vechi, peste drum propietate privată, locuintă P+M
* sud-vest- drum de balast, peste drum propietate privată, teren viran,
* sud –est - domeniu privat, locuinte P+E+M,
* est- drum de ballast.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea construirii unei locuințe colective cu regim mediu de înălțime(P+2E+M), sistematizare verticală (amenajare parcări, acces auto, spații verzi, racorduri utilități, în comuna Șcheia, satul Sf.Ilie, Județul Suceava fără a aduce prejudicii mediului înconjurător.

**Indici urbanistici :**

**P.O.T. max.propus =39,30% C.U.T. max.propus =1,59**

Regim de înălțime, P+2E+M

Suprafata construita, 196,63 mp

Suprafata carosabila pietonală și parcaje, 168,51 mp

Suprafata spatii verzi, 134,86 mp

Se va construi o locuință colectivă , cu un numar total de 6 apartamente , 6 locuri de parcare la nivel teren.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

**Alimentarea cu apă**

Având în vedere că în zonă există rețele de alimentare cu apă, se dorește extinderea acestei conducte prin care se poate asigură branșamentul la reţeaua de alimentare şi, implicit, alimentarea cu apă a obiectivului propus în zona studiată. Se va asigura contorizarea consumului de apă pentru obiectivul proiectat.

**Canalizare**

Având în vedere că în zonă exista rețea privată de canalizare, se doreste extinderea retelei in vederea branșamentului complexului de locuințe colective.Titularii investiției vor obține avizul de racordare.

**Alimentarea cu caldură**

În zonă există rețea de alimentare gaze naturale . Pentru obiectivul studiat se va solicita accesul în rețeaua de distribuție a gazelor naturale. Racordul se va realiza subteran, deci incălzirea se va realiza cu centrală termică pe gaze.

**Alimentarea cu energie electrică**

Alimentarea cu energie electrică a receptorilor electrici, pentru obiectivul locuință colectivă , se propune a se realiza prin branșament la rețeaua existentă în zonă.

Soluţia definitivă de alimentare cu energie electrică până la punctul de delimitare va fi dată de către SC E.ON Moldova Distribuție SA prin avizul de racordare, ce va fi emis după depunerea documentaţiei de către beneficiar.

.

**Gospodăria deșeurilor**

Sistemul de colectare a deseurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât sa nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Teritoriul studiat are acces direct la drumurile de acces adiacente drumului retelei stradale comunale cu posibilitati de acces prin acestea catre Cartierul Obcini din municipiul Suceava. Reţelele de utilităţi apă-canal-gaze centralizate se situează pe drumurile de acces adiacente amplasamentului, retele ce sunt ale beneficiarului . Circulaţia pe drumurile de acces de pe latura de N-E se face dupa cum urmeaza:prima cale de acces se defasoara pe 2 benzi având o lătime a drumului de 7,00 m cu trotuar având lătimea de 1 m amenajat pe parcela studiată . Drumul are suprafata carosabilă din balast momentan , ulterior aceasta suprafată se va pava cu dale din beton vibropresat.

Circulaţia pe căile de acces se face este în ambele sensuri, cu restricţie de viteză pentru toate vehiculele şi prioritate de acces pentru autovehiculele care se deplasează în acţiuni de intervenţie sau în misiuni care impun urgenţă (salvare, poliţie, jandarmerie, ISU etc.).

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 17.04.2018 și 20.04.2018, până la luarea deciziei de încadrare nu au fost semnalate observații din partea publicului.

În urma publicării din data de xx.05.2018, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

**GHEORGHE ALDEA**